एग्जाम की तैयारी के लिए डायल करें 1800118004
सीबीएसईके एग्जाम 9 मार्च से शुरू हो रहे हैं। स्टूडेंट्स की स्ट्डी संबंधी परेशानी को दूर करने के लिए बोर्ड ने हेल्पलाइन शुरू की है।
टोल फ्री नंबर 1800118004 पर कॉल कर स्टूडेंट्स समस्या का हल ले सकते हैं। सीबीएसई ने कॉल सेंटर पर अलग-अलग काउंसलर तैनात किए हैं। यह सुविधा 29 अप्रैल तक मिलेगी। हेल्पलाइन पर स्टूडेंट्स जान सकते हैं कि परीक्षा और विषयों की तैयारी किस तरह से करें। इसके अलावा अगर परीक्षा को लेकर स्टूडेंट्स में कोई घबराहट या डर है तो उसे भी हेल्पलाइन पर काउंसलर से शेयर कर मदद ली जा सकती है।
एग्जाम के दिनों में होने वाले तनाव को दूर करने में भी यह हेल्पलाइन स्टूडेंट्स की मदद करेगी। दैनिक भास्कर की ओर से इस हेल्पलाइन का नंबर डायल कर चेक किया गया तो पहली घंटी पर ही काउंसलर ने फोन उठा कर कहा कि वह आपकी क्या मदद कर सकता है। काउंसलर के बताया कि स्टूडेंट्स की सैकड़ों कॉल उनके पास रही हैं जिसे वह हल करवा रहे हैं।
}स्कूल आने-जाने के दौरान जिम्मेदारी स्कूल प्रबंधन की : स्कूलआने-जाने के दौरान अगर कोई घटना घटती है तो इसके लिए स्कूल प्रबंधन बराबर का जिम्मेदार होगा। अब सीबीएसई ने सर्कुलर जारी कर साफ कर दिया है कि ऐसे मामलों में स्कूल प्रबंधन जिम्मेदारी से भाग नहीं सकता है। आम तौर पर स्कूल आने-जाने के दौरान हुए हादसों में स्कूल प्रबंधन पल्ला झाड़ लेते थे।
सीबीएसई ने एग्जाम को देखते हुए सभी स्कूलों को एक्सट्रा क्लासेज लगाने की सलाह भी दी है। बोर्ड के अनुसार किसी भी तरह की समस्या का हल करने के लिए एक घंटे की एक्स्ट्रा क्लास आयोजित की जानी चाहिए। स्कूलों ने फरवरी में सिलेबस को पूरा कर दिया था। जिसके बाद 10वीं के स्टूडेंट्स की तैयारी के लिए प्रीबोर्ड के एग्जाम भी लिए जा चुके हैं।
हेल्पलाइन
hin_Deva hin_Deva hin_Deva hin_Deva hin_Deva hin_Deva hne_Deva